

# Nokian kaupungin alueella olevat yksityistiet

Nokian kaupunki avustaa yksityisteiden kunnossapitoa. Avustukset jaetaan hakemusten perusteella. Vuoden 2019 alussa tuli voimaan uusi yksityistielaki, jonka mukaan avustusta maksetaan niille yksityisteille, johon on perustettu tiekunta. Hakuaika on 1.8 – 1.9.2025.

Hakemuslomake on hakuajan Nokian kaupungin internetsivuilla:

<https://www.nokiankaupunki.fi/asuminen-ja-ymparisto/kadut-liikenne-ja-viherymparisto/kadut-ja-liikenne/yksityistieavustukset/>

Hakemus täytetään ja palautetaan sähköisesti.

**Ehtoina avustuksen saamiselle on, että yksityistielle on perustettu tiekunta, tiekunnan tiedot maanmittauslaitoksen yksityistierekisterissä ovat yksityistielain (560/2018) 50 § mukaisesti ajan tasalla (voimassaoleva kopio yksityistierekisteriotteesta liitteeksi hakemukseen), yksityistielain (560/2018) 50 § mukaiset tiedot yksityistiestä ovat kansallisessa tie- ja katuverkon järjestelmässä (Väyläviraston Digiroad) (ajan tasalla / voimassaoleva kopio rekisteriotteesta liitteeksi hakemukseen), yksityistien varrella on vakituista asutusta, yksityistien pituus vakituiselle asunnolle on vähintään 100 metriä, avustus käytetään yksityistien kunnostus- ja ylläpitotehtäviin.**

Avustuksen määrään vaikuttaa vakituinen asutus, tien pituus ja leveys, koululais- ja läpiajoliikenteen määrä sekä kesäasutuksen määrä.

Lisätietoja avustuksen hakemiseen antaa:

**Jukka Mäkiranta**

vs. katuinsinööri

p. 044 486 1638

[etunimi.sukunimi@nokiankaupunki.fi](mailto:etunimi.sukunimi@nokiankaupunki.fi)

**Hakemus liitteineen toimitetaan ainoastaan sähköisessä muodossa.**

**Hakuajan jälkeen saapuneita hakemuksia ei huomioida.**

Nokialla 24.7.2025

NOKIAN KAUPUNKI

Kaupunkikehityspalvelut/infrapalvelut